Document ID: /roh_data/filtered/fineweb-2-filterrobots_roh.jsonl.gz/63562

Ils campiunadis mundials da biatlon a Pokljuka en la Slovenia han cumenzà senza in exploit ord vista svizra. La stafetta maschadada cun Selina Gasparin, Lena Häcki Benjamin Weger e Jeremy Finello è vegnida 10avla.
Weger ch'è ì sco emprim sin la lopia n'è betg vegnì sin turas. La speranza en il quartet svizzer è stada Gasparin ch'ha tutgà 10 giadas la noda al stan da sajettar. Häcki ch'è partida sco ultima ha lura pers 4 plazzas. Gudagnà aur ha la Norvegia argient l'Austria e bronz la Svezia.